To hester døde under løp
«Clonbanan Lad» og «Marasonnien» døde begge etter rittet «Fox Hunter's Race». Hestene kollapset etter at jockeyene hadde stoppet underveis i det 4,3 kilometer lange løpet. – Du kan aldri fjerne all risiko i sport, heller ikke hestesporten. Dødårsaken skyldes ikke fall, fastslår professor Chris Proudman, veterinæren som har ansvaret ved Aintree-banen. Han viser til at dødeligheten under ritt i Storbritannia er på under 0,2 prosent.Etter massiv kritikk har British Horceracing Authority endret hindrene de siste årene. Spisse trepinner er nå blitt erstattet med plast, og startområdet er flyttet bort fra hovedtribunen slik at hestene ikke skal bli stresset før start, melder nyhetsbyrået AP. Mellom 2001 og 2014 har 21 hester dødd under forsøkene på å ta seg over noen av de 30 hinderne under Grand National Steeplechase, kanskje verdens mest berømte og tøffeste løp.Det tradisjonelle Grand National går for øvrig på samme bane lørdag. Også i fjor døde to hester under løpene på Aintree. Etter at hindrene ble endret i 2013 har ingen hester omkommet under selve Grand National-løpet.
Et galoppløp under Aintree Festival ved Liverpool startet på verst tenkelig måte i dag.